ET Euroopa Liidu Teataja C 189/15

Liikmesriikide edastatud kokkuvõtlik teave riigiabi kohta, mis on antud kooskõlas komisjoni määrusega (EÜ) nr 1857/2006, mis käsitleb EÜ asutamislepingu artiklite 87 ja 88 kohaldamist riigiabi suhtes, mida antakse põllumajandustoodete tootmisega tegelevatele väikestele ja keskmise suurusega ettevõtetele ning millega muudetakse määrust (EÜ) nr 70/2001

2009/C 189/07

Abi nr: XA 150/09

Liikmesriik: Prantsusmaa

Piirkond: Rhône Alpes

Abikava nimetus või üksikabi saava ettevõtja nimi: aides aux investissements pour l’aménagement de pâturages, prairies et parcours (clôtures et abreuvoirs) en Rhône-Alpes

Õiguslik alus: 15. detsembri 2006. aasta määruse (EÜ) nr 1857/2006 artikkel 4

Articles 1511-1 et s. du Code général des collectivités territoriales

Délibération du Conseil Régional Rhône Alpes 29 janvier 2009

Abikavaga ettenähtud aastased kulud või ettevõtjale antava üksikabi üldsumma: 150 000 EUR

Abi suurim osatähtsus: 30 % abikõlblikest investeeringutest; kulude ülemmäär on 5 000 EUR.

Rakendamise kuupäev: Alates sellest, kui erandi näidisvorm on registreeritud komisjoni põllumajanduse ja maaelu arengu peadirektoraadi veebilehel.

Abikava kestus: Kuni 31. detsembrini 2013

Abi eesmärk: Määruse (EÜ) nr 1857/2006 artikli 4 kohaselt on abi eesmärk soodustada karjatamist ja optimeerida karjamaade haldamist, et tagada põllumajandusettevõtete söödaga varustatus. Rohumaade kasutamise parandamine ning nende väärtustamine ja hooldamine aitavad tagada söödaga varustatust. Tänu karjamaade kasutamise optimeerimisele väheneb kontsentraatide ostmise vajadus ning seega on tootmiskulud väiksemad.

Abi eesmärk on tasuda osaliselt seadmete kulud, mis on seotud tarade ehitamise ja joogirennidega, et soodustada karjatamist ja optimeerida karjamaade haldamist.

Abi saamise tingimuseks on iga ettevõtte kohta tehtud analüüs ja põllumajandustootja esitatud kava, mis on kooskõlas kõnealuse analüüsi põhjal tehtud soovitustega.

Abi saamiseks peavad taotlejad koos oma taotlusega esitama ettevõtte kohta tehtud analüüsi kokkuvõtte, milles sisalduvad soovitused mitme aasta kohta. Taotletud abi peab olema kooskõlas esitatud soovitustega.

Abi on ühekordne ja kuni 30 % investeeringusummast; kulude ülemmäär on 5 000 EUR.

Komisjoni määruse (EÜ) nr 1857/2006 artikli 4 lõike 5 kohaselt võib abi anda ainult põllumajandusettevõtetele, mis ei ole raskustes.

Asjaomane sektor/asjaomased sektorid: Kõik Rhône Alpes’i piirkonna põllumajandustootjad, kes soovivad tagada söödaga varustatust.

Abi andva ametiasutuse nimi ja aadress:

Monsieur le Président du Conseil régional Rhône Alpes Direction de l’agriculture et du développement rural Service Agriculture 78 route de Paris 69751 Charbonnières les Bains Cedex FRANCE

Veebileht: http://www.rhonealpes.fr/TPL_CODE/TPL_AIDE/PAR_TPL_IDENTIFIANT/309/18-les-aides-de-la-region.htm

Abi nr: XA 151/09

Liikmesriik: Prantsusmaa

Piirkond: Rhône Alpes

Abikava nimetus või üksikabi saava ettevõtja nimi: Diagnostics d'exploitation individuels dans les exploitations de Rhône-Alpes en vue d'accroître leur autonomie alimentaire

Õiguslik alus: 15. detsembri 2006. aasta määruse (EÜ) nr 1857/2006 artikkel 15

Articles 1511-1 et s. du Code général des collectivités territoriales

Délibération du Conseil régional Rhône Alpes 29 janvier 2009

Abikavaga ettenähtud aastased kulud või ettevõtjale antava üksikabi üldsumma: 120 000 EUR

Abi suurim osatähtsus: 80 %; kuni 800 EUR (abisumma) ettevõtte kohta

Rakendamise kuupäev: Alates sellest, kui erandi näidisvorm on registreeritud komisjoni põllumajanduse ja maaelu arengu peadirektoraadi veebilehel.

Abikava kestus: Kuni 31. detsembrini 2013

Abi eesmärk: Kooskõlas määruse (EÜ) nr 1857/2006 artikliga 15 on abi eesmärk tehnilise abi andmine põllumajandustootjatele, et aidata neil parandada söödaga varustatuse tagamist.

Ettevõtte kohta tehtaval analüüsil on järgmised eesmärgid:

ettevõtte praeguse olukorra kirjeldamine söödaga varustatuse tagamisel;

ettevõtte tugevate ja nõrkade külgede määratlemine, võttes arvesse söödaga varustatuse tagamist;

üldiste tegevuste soovitamine söödaga varustatuse tagamise parandamiseks, mis kindlustaks ettevõtte elujõulisuse asjaomases piirkonnas.

Kõnealuste soovituste põhjal saaks põllumajandustootja parandada söödaga varustatuse tagamist oma ettevõttes, näiteks suurendades karjamaarohu osakaalu söödaratsioonis, muutes karjamaade haldamise tavasid või lisades külvikordadesse valgurikkaid kultuure.

Rhône Alpes’i piirkond soovib toetada põllumajandustootjaid, kes tahaksid parandada oma söödaratsiooni ja tagada söödaga varustatus, et vähendada proteiinsöödaga seotud kulusid ja kohandada tootmisviise kliimamuutustega.

Abi eesmärk on aidata põllumajandustootjaid, kes soovivad arendada oma ettevõtet söödaga varustatuse tagamise parandamise suunas. Seejuures hinnatakse söödaga varustatust iga põllumajandusettevõtte puhul eraldi ja koostatakse kava soovituste kohta kolmeks aastaks. Abi antakse kuni 80 % abikõlblikest kuludest ülempiiriga 1 000 EUR põllumajandusettevõtte kohta.

Teenust osutab põllumajandusühendus, kes vastab piirkondlikele nõuetele ja kellele makstakse riigiabi. Põllumajandustootja saab seega abi nõustamise kaudu.

Asjaomane sektor/asjaomased sektorid: Kogu Rhône Alpes’i piirkonna põllumajandustootjad, kes soovivad tagada söödaga varustatust.

Abi andva ametiasutuse nimi ja aadress:

Monsieur le Président du Conseil régional Rhône Alpes Direction de l’agriculture et du développement rural Service Agriculture 78 route de Paris 69751 Charbonnières les Bains Cedex FRANCE

Veebileht: http://www.rhonealpes.fr/TPL_CODE/TPL_AIDE/PAR_TPL_IDENTIFIANT/307/18-les-aides-de-la-region.htm

Abi nr: XA 153/09

Liikmesriik: Saksamaa Liitvabariik

Piirkond: Hamburg

Abikava nimetus: Richtlinie für die Gewährung von Beihilfen für Maßnahmen zur Impfung gegen den Serotyp 8 des Virus der Blauzungenkrankheit (BTV 8-Beihilferichtlinie)

http://www.hamburg.de/contentblob/1371778/data/beihilfe-blauzungenkrankheit.pdf

Õiguslik alus: Artikel 7 Absatz 1 Nummer 3 des Hamburgischen Ausführungsgesetzes zum Tierseuchengesetz vom 6. Februar 2007 (HmbGVBl. S. 68)

Abikavaga ettenähtud aastased kulud: BTV 8-abikavadirektiivi kohaselt on abi andmise hinnanguline aastaeelarve 6 miljonit EUR.

Abi suurim osatähtsus: 100 % vaktsiini kuludest

Rakendamise kuupäev: Alates komisjoni abikava käsitleva teatise avaldamisest

Abikava kestus: Kuni 31. detsembrini 2009

Abi eesmärk: Määruse (EÜ) nr 1857/2006 artikkel 10: lammaste katarraalse palaviku tõrje (serotüüp 8)

Asjaomane sektor/asjaomased sektorid: Põllumajandustootjad (eranditult väikesed ja keskmise suurusega ettevõtjad komisjoni 6. augusti 2008. aasta määruse (EÜ) nr 800/2008 EÜ asutamislepingu artiklite 87 ja 88 kohaldamise kohta, mille alusel tunnistatakse teatavat liiki abi ühisturuga kokkusobivaks (üldine grupierandi määrus) (ELT L 214, 9.8.2008, lk 3), kellel on olemas lammaste katarraalse palaviku serotüüp 8 suhtes vastuvõtlikud loomad

Abi andva asutuse nimi ja aadress:

Behörde für Soziales, Familie Gesundheit und Verbraucherschutz Fachabteilung Lebensmittelsicherheit und Veterinärwesen Billstraße 80 20539 Hamburg DEUTSCHLAND

Muu teave: —

Abi nr: XA 155/09

Liikmesriik: Hispaania

Piirkond: Comunitat Valenciana

Üksikabi saava ettevõtja nimi: Asociación empresarial de productores de porcino de la Comunidad Valenciana

Õiguslik alus: Resolución de la Consellera de Agricultura Pesca y Alimentación, por la que se concede una subvención nominativa a la Asociación empresarial de productores de porcino de la Comunitat Valenciana (PROGAPORC C.V)

Abikavaga ettenähtud aastased kulud: 12 000 EUR 2009. aastal.

Abi suurim osatähtsus: 100 % abikõlblikest kuludest.

Rakendamise kuupäev: Alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil.

Üksikabi kestus: 1. jaanuar 2009. aasta jooksul ja kuni 31. detsembrini 2013

Abi eesmärk: Koolitamine, edendustegevus ja loomakasvatustoodangu levitamine vastavalt turunõuetele seoses toiduohutuse, jälgitavuse ja keskkonnamõjuga Valencia autonoomse piirkonna seakasvatussektoris (määruse (EÜ) nr 1857/2006 artikkel 15).

Asjaomane sektor/asjaomased sektorid: Seakasvatajad.

Abi andva ametiasutuse nimi ja aadress:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Veebileht: http://www.agricultura.gva.es/especiales/ayudas_agrarias/pdf/progaporc09.pdf